Quittung über Rückzahlung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9209 AD 172 Karanis

ἔτους δωδεκάτου Αὐτοκράτορος Καίσαρος Μάρκου Αὐρηλίου Ἀντωνείνου Σεβαστοῦ Ἀρμενιακοῦ Μηδικοῦ Παρθικοῦ Μεγίστου Φαμενὼθ α ἐν Καρανίδι τῆς Ἡρακλείδου μερίδος τοῦ Ἀρσινοείτου νομοῦ. ὁμολογεῖ Πτολεμαῖος Πτολεμαίου τοῦ [...][...]υ μητρὸς [...][...]ρ[...] πεως ἀπὸ κώμης Καρανίδος ὡς ἐτῶν [...] οὐλὴ [...][...] μέσῃ Πακύσι Ὀννώφρεως τοῦ Σαταβοῦτος ὡς ἐτῶν κ οὐλὴ γόνατι ἀριστερῷ ἀπέχειν τὸν ὁμολογοῦντα παρὰ τοῦ Πακύσεως διὰ χειρὸς ἀργυρίου δραχμὰς ἑκατὸν πεντήκοντα δύο καὶ μέτρῳ ἑξαχοινίκῳ πυροῦ ἀρτάβας [...] ἃς ὤφειλεν αὐτῷ καθʼ ὁμολογίαν τελειωθεῖσαν τῷ ε μηνὶ Ἁδριανῷ διὰ γραφείου κώμης Βακχιάδος, ἣν καὶ ἀναδέδωκεν αὐτῷ ὁ ὁμολογῶν Πτολεμαῖος τῷ Πακύσι εἰς ἀθέτησιν καὶ ἀκύρωσιν σὺν ταῖς ταύτης διαστολαῖς [...][...][^a1] καὶ μὴ ἐνκαλεῖν μηδὲ ἐπελεύσασθαι μηδὲ Πτολεμαῖον μηδὲ τοὺς παρʼ αὐτοῦ ἐπὶ τὸν Πακῦσιν μηδὲ ἐπὶ τοὺς παρʼ αὐτοῦ ἀπὸ τῶν ἔμπροσθεν χρόνων μέχρι τῆς ἐνεστώσης ἡμέρας κατὰ μηδένα τρόπον [...] Πτολεμαῖος Πτολεμαίου ὁμολογῶ ἀπέχειν παρὰ τοῦ Πακύσεως τὰς τοῦ ἀργυρίου δραχμὰς ἑκατὸν πεντήκοντα δύο καὶ πυροῦ ἀρτάβας [...] ὡς πρόκιται. Πασίων Πεθέως ἔγραψα ὑπὲρ αὐτοῦ ἀγραμμάτου.

[^a1: διαστολαῖς [...][...] | διαγραφαῖς[...][...]]